Diari Oficial de la Generalitat Valenciana


Sumari del DOGV 8285, del 02-05-2018 (2018/4199)

RESOLUCIÓ de 25 d'abril de 2018, de la Conselleria d'Educació, Investigació, Cultura i Esport, per la qual es convoca un concurs públic per a la concessió de subvencions, per a l'organització d'activitats i projectes culturals i artístics.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8285

Data del DOGV
:   02-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4199


Data del document
:   25-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 25 d'abril de 2018, de la Conselleria d'Educació, Investigació, Cultura i Esport, per la qual es convoca un concurs públic per a la concessió de subvencions, per a l'organització d'activitats i projectes culturals i artístics. [2018/4199]  
La Llei 22/2017, de 22 de desembre, de pressupostos de la Generalitat per a 2018, estableix una línia específica i genèrica d'ajudes per a la promoció de les arts i la cultura.  
L'Ordre 35/2016, de 21 de juliol, de la Conselleria d'Educació, Investigació, Cultura i Esport, aprova les bases reguladores per a la concessió d'ajudes, per a foment i suport d'activitats culturals i artístiques (DOGV 7837, 26.07.2016).  
La Conselleria d'Educació, Investigació, Cultura i Esport, a través d'aquesta convocatòria, pretén fomentar i donar suport a la creació cultural i artística que tinga com a destinatària, de forma pública i gratuïta, la ciutadania.  
L'objecte d'aquestes ajudes és contribuir amb la promoció, la difusió, el disseny i l'organització d'activitats no lucratives de promoció cultural i artística, realitzades en l'àmbit d'actuació de la Generalitat Valenciana i dels centres valencians a l'exterior, organitzades per entitats sense ànim de lucre, fundacions públiques locals, fundacions privades, universitats públiques, ajuntaments i organismes autònoms locals.  
A aquest efecte i mitjançant aquesta resolució, es convoquen, per a l'exercici 2018 les ajudes en matèria d'activitats culturals i artístiques, d'acord amb la referida Ordre 35/2016, de 21 de juliol, de la Conselleria d'Educació, Investigació, Cultura i Esport.  
Per tot això, i en virtut de les facultats que em confereix l'article 28 de la Llei 5/1983, de 30 de desembre, del Govern Valencià, i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer. Objecte i finalitat  
1. Es convoca concurs públic per a la concessió d'ajudes per a l'organització d'activitats i projectes culturals i artístics, i s'aprova l'annex I, sol·licitud; l'annex II, justificació; annex III, model de domiciliació bancària i l'annex IV, certificat dels ajuntaments i organismes autònoms locals.  
2. L'objecte de les ajudes és contribuir a la promoció, difusió, disseny i organització d'activitats de promoció cultural i artística.  
3. Les activitats hauran de ser realitzades en la Comunitat Valenciana, amb l'excepció de les organitzades pels centres valencians a l'exterior, reconeguts per la Generalitat Valenciana.  
  
Segon. Adjudicataris  
Dins dels límits pressupostaris i d'acord amb els criteris que estableixen les bases, podran sol·licitar aquestes ajudes:  
· Associacions sense ànim de lucre, fundacions públiques locals i fundacions privades, en els estatuts de les quals figure com a finalitat la promoció de l'art o la cultura.  
· Universitats públiques.  
· Organismes autònoms locals, per l'organització d'activitats culturals o artístiques no lucratives.  
· Entitats públiques o privades, que hagen subscrit algun conveni de col·laboració amb la Conselleria d'Educació, Investigació, Cultura i Esport en els últims 5 anys, en els termes de l'Ordre de 15.10.1990, per la programació de les aules de la tercera edat.  
Els adjudicataris han de complir amb els requisits i les obligacions establits pels articles 2 i 3 de les bases reguladores d'aquesta convocatòria.  
  
Tercer. Modalitats  
A) Associacions sense ànim de lucre i fundacions privades.  
B) Organismes autònoms locals i fundacions públiques locals.  
C) Universitats públiques.  
D) Aules de la tercera edat.  
Quart. Quantia de les ajudes  
a) L'import màxim global de les ajudes a concedir serà de 647.528,28 ?, dels quals 257.528,28 - correspondran a la modalitat A; 120.000,00 ?, a la B; 120.000,00 ?, a la C i 150.000,00 ?, a la D, que es finançaran a càrrec dels crèdits del capítol IV, Transferències corrents, línia S6418000, del programa 454.10, Promoció cultural, patrimoni artístic i museus, del pressupost de la Generalitat per a l'any 2018. Així mateix, el referit import podrà ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de la línia de subvenció que el finança.  
b) L'import per adjudicatari es concedirà en funció de les quantitats sol·licitades i serà com a màxim de 12.000,00 ?.  
c) Es podrà incrementar o disminuir la quantia de les ajudes establides segons l'apartat b, si el seu import global no coincideix amb el de la convocatòria i es repartirà la diferència entre els adjudicataris de manera directament proporcional a la puntuació obtinguda, segons els criteris determinats en l'article onze de aquesta resolució, en el cas que la suma de les quantitats inicialment assignades siga inferior a l'import a distribuir o de forma inversament proporcional, en cas contrari.  
  
d) En el cas que l'import assignat a les modalitats B, C o D, no s'adjudique íntegrament, la quantitat sobrant, passarà a incrementar la dotació de la modalitat A.  
e) L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada, ni el límit establit en l'article 15.2, de les bases reguladores d'aquesta resolució, perquè aquestes tinguen la consideració d'ajudes de minimis.  
  
  
Cinqué. Règim d'aquestes subvencions  
La concessió d'aquestes subvencions s'efectuarà mitjançant un règim de concurrència competitiva.  
A aquesta convocatòria li seran aplicables la Llei 1/2015 i la Llei 38/2003, de 17 de novembre, general de subvencions, el Reglament general de subvencions, aprovat pel Reial decret 887/2006, així com l'Ordre 35/2016.  
Les subvencions d'aquesta convocatòria, no precisen ser notificades a la Comissió Europea, atès que aquestes estan acollides al règim de minimis d'acord amb l'article 15.2, de les bases reguladores d'aquesta convocatòria.  
  
Sisé. Activitats i despeses subvencionables  
A l'efecte d'aquesta convocatòria, s'entendrà per activitat, un acció o conjunt d'accions vinculades entre si, formant una unitat, de tal forma que no tinguen sentit independentment.  
Seran subvencionables l'organització d'activitats culturals i artístiques com exposicions, congressos, seminaris, jornades, creació i divulgació de rutes i itineraris culturals, publicacions, esdeveniments o altres, que es desenvolupen o hagen sigut desenvolupades entre el dia 31 d'octubre de 2017 i el 31 d'octubre de 2018, tots dos inclusivament.  
Tindran la consideració de despeses subvencionables totes aquelles despeses generades exclusivament per l'organització de les activitats, per a les quals es concedeix l'ajuda, que s'hagen relacionat i quantificat en la memòria econòmica del projecte, amb excepció de les ocasionades per inversions o adquisicions patrimonials i la compra de material inventariable, que seran considerades despeses de manteniment de l'entitat.  
Els pagaments al personal propi de l'associació seran subvencionables fins al 20 % de l'import sol·licitat.  
No tindran la consideració de despeses subvencionables, els pagaments realitzats als membres de les associacions sense ànim de lucre o fundacions sol·licitants, relacionats amb les activitats per a les quals se sol·licita subvenció.  
  
Seté. Activitats no subvencionables  
Queden excloses d'aquesta convocatòria, a més d'aquelles no incloses segons l'objecte i finalitat de la convocatòria, establits en els articles 1 i 6, les següents:  
a) Aquelles el contingut de les quals estiga clarament contemplat en la convocatòria de subvencions dirigides a entitats sense ànim de lucre per a la promoció de la cultura valenciana, a través d'activitats i festes vinculades al patrimoni cultural immaterial valencià, així com la resta de convocatòries de subvencions o ajudes de la Generalitat.  
b) Les realitzades per beneficiaris de subvencions nominatives de la Generalitat Valenciana.  
c) Les activitats promogudes o organitzades per centres docents no universitaris, associacions de pares i mares d'alumnes, així com associacions d'alumnes i de docents.  
d) Les promogudes o organitzades per col·legis oficials.  
e) Les activitats promogudes o organitzades per associacions i entitats sense ànim de lucre entre les finalitats fundacionals de les quals no figure l'organització d'activitats de producció, promoció o difusió de la cultura, l'art o dels béns patrimonials o culturals.  
f) Activitats promogudes o organitzades per entitats juvenils, taurines o esportives.  
g) Activitats lúdiques, gastronòmiques, recreatives, viatges o similars.  
h) Activitats consistents en el manteniment de l'entitat promotora.  
  
i) Activitats que impliquen interacció amb animals, quan hi haja dubtes sobre el seu sofriment.  
j) Les organitzades o realitzades per sol·licitants que no estiguen adequats, en l'ús del valencià, a la normativa lingüística oficial de l'Acadèmia Valenciana de la Llengua.  
  
Huité. Finançament de les activitats i destinació de les subvencions  
Les activitats objecte d'aquesta convocatòria es finançaran amb els crèdits consignats a aquest efecte en els pressupostos de la Generalitat, amb altres subvencions, ajudes, ingressos o recursos i amb els pressupostos que disposen els mateixos adjudicataris, i no podrà ser la seua summa superior al cost de l'activitat, ni superior al límit establit en les bases d'aquesta convocatòria, perquè aquestes tinguen la consideració d'ajudes de minimis.  
  
Nové. Sol·licituds  
El termini de presentació serà d'un mes, a comptar des de l'endemà de la publicació d'aquesta resolució en el Diari Oficial de la Generalitat Valenciana.  
Les sol·licituds les emplenarà la persona que represente l'entitat sol·licitant, i caldrà utilitzar exclusivament els mitjans electrònics facilitats pels servidors d'informació de la Generalitat, de conformitat amb el que preveu el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana i les comunicacions i notificacions es practicaran solament per aquesta via. Per a fer-ho, s'accedirà a l'apartat de serveis en línia de la seu electrònica de la Generalitat, accessible a través de l'adreça http://www.gva.es/es/inicio/procedimentos'id\_proc=191. Per a això, haurà de disposar d'algun dels sistemes de signatura electrònica admesos i que figuren en la seu electrònica de la Generalitat, https://sede.gva.es.  
En el cas de les universitats, les sol·licituds hauran de ser subscrites pel vicerectorat amb competències delegades per a sol·licitar subvencions en matèria de cultura.  
Les sol·licituds es formularan segons el model de l'imprés normalitzat disponible en l'adreça electrònica més amunt citada, com a annex I, Sol·licitud de subvencions per a l'organització d'activitats i projectes culturals i artístics, es dirigiran a la Direcció General de Cultura i Patrimoni, Servei de Coordinació d'Entitats Culturals i hauran de ser subscrites pels qui ostenten la representació de l'entitat en cada cas, conforme a la normativa d'aplicació.  
Si la sol·licitud no compleix amb els requisits exigits en aquesta convocatòria, es requerirà, per mitjans telemàtics, la persona interessada, perquè en el termini de deu dies, esmene la falta o acompanye els documents preceptius, amb indicació que si així no ho fa, es considerarà desistit de la seua petició, prèvia resolució que haurà de ser dictada en els termes previstos en l'article 68 de la Llei 39/2015, de 2 d'octubre, del procediment administratiu comú de les administracions públiques. L'esmentada documentació s'aportarà exclusivament per mitjans telemàtics en la seu electrònica de la Generalitat, en l'enllaç establit per a això, en l'adreça electrònica a dalt citada.  
Cada entitat només podrà presentar una única sol·licitud que podrà contemplar una o més activitats. En cas de presentar-se diverses sol·licituds, seran considerades com una única.  
  
Deu. Informació i documentació que s'ha de fer constar en la sol·licitud  
1. Documentació comuna:  
a) Memòria del projecte, que versarà exclusivament sobre aquest, amb indicació de l'activitat o activitats previstes, denominació, descripció i finalitat, data i lloc de celebració.  
En el cas que siguen activitats consolidades en la trajectòria de l'entitat, s'aportarà documentació que ho acredite, a fi de la seua valoració segons el punt segon, de l'article onze.  
b) Acta de la reunió de la junta de govern de l'entitat, en què s'acorda sol·licitar la subvenció i es faculta un representant d'aquesta, perquè ho faça o document públic equivalent.  
c) NIF de l'entitat sol·licitant de la subvenció (només si és la primera vegada que sol·licita aquesta subvenció).  
d) Pressupost detallat de la despesa total de les activitats o balanç econòmic d'aquestes, en el cas que s'hagen realitzat, segons l'annex I, d'aquesta convocatòria. Si des de la Direcció General de Cultura i Patrimoni es considerara el pressupost com a excessiu, podrà requerir-se el sol·licitant, perquè aporte un nou pressupost de l'actuació o actuacions a realitzar, més ajustat als preus de mercat.  
2. Documentació específica:  
a) Associacions i fundacions privades i públiques, sense ànim de lucre  
· Les federacions i tota forma d'agrupació d'entitats associatives o fundacionals presentaran un certificat actualitzat de la seua secretaria que certifique els membres que en formen part (només si és la primera vegada que sol·licita aquestes subvencions o si havent-les sol·licitat en convocatòries anteriors, han patit variacions).  
· Estatuts, adaptats, en el cas de les associacions, a la Llei orgànica 1/2002, de 22 de març, reguladora del dret d'associació i altra normativa vigent en aquesta matèria, i inscrits en el registre públic corresponent (només si és la primera vegada que sol·licita aquestes subvencions, o si havent-les sol·licitat en convocatòries anteriors, han patit variacions).  
  
· En el cas dels centres valencians en l'exterior, resolució de reconeixement per la Generalitat Valenciana.  
b) Ajuntaments i organismes autònoms locals  
· L'emplenament de l'annex IV d'aquesta convocatòria, expedit per la persona que exercisca les funcions de la secretaria de l'ajuntament o organisme autònom local, en el qual:  
1) S'acredite la resolució o acord adoptat per l'òrgan competent de l'ajuntament o organisme autònom per a formular la sol·licitud de la subvenció, i que substituïsca el document del punt b), de l'apartat 1, d'aquest article.  
2) Es faça constar que en el pressupost de l'ajuntament o organisme autònom, està consignada la totalitat de l'import de les actuacions per a les quals se sol·licita aquesta subvenció.  
· Certificat de la Sindicatura de Comptes acreditatiu que l'entitat local sol·licitant o de la qual depén l'organisme autònom local, es troba al corrent en el compliment de l'obligació de rendició dels seus comptes anuals, en aplicació del que es disposa en l'article 199.4 de la Llei 8/2010, de 23 de juny, de la Generalitat, de règim local de la Comunitat Valenciana.  
c) Sol·licitants de la modalitat D, aules de la tercera edat  
Acreditació del Conveni de col·laboració amb la Conselleria d'Educació, Investigació, Cultura i Esport en els últims cinc anys, en els termes de l'Ordre de 15.10.1990, per la programació de les aules de la tercera edat (declaració responsable del punt 4, de l'apartat J, de l'annex I).  
  
3. En el cas que siga un nou perceptor o que desitge rebre l'import de la subvenció en un compte no donat d'alta en el sistema de comptabilitat de la Generalitat Valenciana, haurà d'emplenar el model de domiciliació bancària, que figura com a annex III de la convocatòria.  
  
4. Declaracions responsables.  
L'entitat sol·licitant facilitarà la informació requerida a través de les declaracions responsables que figuren en el model de sol·licitud. En cas contrari, l'entitat haurà d'aportar la documentació següent:  
a) Declaració de subvencions, ajudes o recursos sol·licitats o concedits per altres organismes públics o privats, a l'activitat per a la qual se sol·licita l'ajuda i ingressos obtinguts o previstos (com ara cobrament d'entrades, publicitat, etc.), en compliment de l'article 30.4 de la Llei 38/2003, de 17 de novembre, general de subvencions (apartat G de l'annex I de sol·licitud).  
b) Els sol·licitants hauran de presentar una declaració sobre totes les ajudes de minimis rebudes durant els dos exercicis fiscals anteriors, 2016 i 2017, i durant l'exercici fiscal en curs, 2018 (apartat G, de l'annex I, de la sol·licitud)  
c) Declaració responsable de no incórrer en cap de les prohibicions per a obtindre la condició d'adjudicatari, assenyalades en els apartats 2 i 3 de l'article 13 de la Llei 38/2003, de 17 de novembre, general de subvencions (apartat J, de l'annex I de sol·licitud).  
d) En el cas que s'haja presentat sol·licitud a anteriors edicions d'aquesta convocatòria, declaració de vigència de documentació de l'apartat J, de l'annex I.  
Si es comprova que la informació facilitada no és real, això constituirà motiu de desestimació de la sol·licitud.  
5. Autoritzacions.  
D'acord amb el que es disposa en l'article 5 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, en l'annex de sol·licitud de l'ajuda, s'inclou la possibilitat que el sol·licitant autoritze expressament a la Conselleria d'Educació, Investigació, Cultura i Esport perquè l'Administració obtinga directament l'acreditació del compliment de les obligacions tributàries amb l'Agència Estatal de l'Administració Tributària, la Conselleria d'Hisenda i Administració Pública i amb la Tresoreria General de la Seguretat Social, així com per a la comprovació directa de les dades d'identitat (NIF), del titular o del representant legal. Apartat E, de l'annex I.  
  
En el cas de denegar l'autorització, l'entitat haurà d'aportar la documentació acreditativa pertinent, en el moment de la sol·licitud.  
  
Onze. Criteris de valoració  
En el cas de les modalitats A i B, es valoraran un màxim de 3 activitats de les presentades, d'acord amb l'ordre establit pel sol·licitant, en l'annex I d'aquesta convocatòria.  
Les activitats es valoraran fins a un màxim de 30 punts, d'acord amb els criteris següents:  
1. Qualitat cultural i/o artística de la memòria d'actuació, el seu grau de desenvolupament i la coherència en el seu contingut en relació amb els objectius que la motiven, d'acord amb la base quarta i l'apartat cinqué d'aquesta resolució, fins a 10 punts.  
Si s'obté menys de 5 punts en aquest apartat, no es continuarà valorant i serà motiu de desestimació de la sol·licitud.  
2. Trajectòria i especialització del sol·licitant i consolidació projecte:  
· Antiguitat:  
  
Anys Punts  
Entre 5 i 10 1  
Més de 10 i menys de 20 2  
Més de 20 4  
  
· Per especialització, 1 punt.  
· Per projecte consolidat (els tres últims anys ininterromputs o 5 últims amb interrupció), 1 punt.  
3. Innovació: Ús de les noves tecnologies en la creació de continguts culturals innovadors, 1 punt.  
4. Contribució del projecte a la divulgació de les expressions culturals i artístiques desenvolupades a la Comunitat Valenciana, a la seua projecció territorial i a la dinamització del turisme cultural en aquesta, 4 punts.  
5. Situació sociocultural i econòmica del territori on tinga lloc l'activitat (segons el seu índex d'activitat econòmica publicat per la Generalitat Valenciana i el Consell de Cambres de comerç de la Comunitat Valenciana, en l'Atles sociocomercial de la Comunitat Valenciana), sempre que aquesta puga tindre un impacte generador de noves iniciatives culturals i afavorir el desenvolupament local, fins a 5 punts.  
\*Índex d'activitat econòmica Punts  
>0 i <=10 5  
>10 i <=20 4  
>20 i <=50 3  
>50 i <=100 2  
>100 i <=500 1  
  
6. Durada de l'activitat o activitats per a les quals es demana subvenció, fins a 3 punts.  
  
Mesos Punts  
>=1 i <=3 1  
>3 i <=5 2  
>5 3  
  
7. Per la seua incidència en col·lectius com la tercera edat, la infància i joventut, propostes de foment de la igualtat de gènere, col·lectius en risc d'exclusió social i, persones amb discapacitat, 2 punts.  
  
Dotze. Resolució de la convocatòria  
1. El termini màxim per a tramitar, resoldre i notificar les sol·licituds sobre les subvencions, serà de sis mesos a comptar des de la data de publicació d'aquesta convocatòria. Transcorregut aquest termini sense que s'haja notificat resolució expressa, les sol·licituds es podran considerar desestimades per silenci administratiu, de conformitat amb el que es disposa en l'article 25.1a de la Llei 39/2015, de 2 d'octubre, del procediment administratiu comú de les administracions públiques.  
2. La resolució d'adjudicació serà publicada en el Diari Oficial de la Generalitat Valenciana, segons el que es disposa en l'article 45.1b de la Llei 39/2015, de 2 d'octubre, del procediment administratiu comú de les administracions públiques i en l'article 18 de la Llei general de subvencions.  
3. Contra la resolució d'adjudicació, que posarà fi a la via administrativa, podrà interposar-se recurs potestatiu de reposició davant l'òrgan que la dicte, en el termini d'un mes, si la resolució és expressa i en qualsevol moment a partir de l'endemà a aquell en el qual es produïsca l'acte presumpte, o ser impugnada directament davant l'ordre jurisdiccional contenciós administratiu, en el termini de dos mesos, si és expressa la resolució, i sis, en cas de silenci administratiu, d'acord amb el que disposen els articles 123 i 124 de la Llei 39/2015, de 2 d'octubre, del procediment administratiu comú de les administracions públiques, i l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Tretze. Justificació i forma de pagament de les subvencions  
Els adjudicataris estaran obligats a justificar la realització de la totalitat de les activitats que han sigut objecte de subvenció, així com a acreditar la totalitat de les despeses produïdes.  
En el cas que la correcta justificació siga inferior al 80 % de la suma dels imports sol·licitats de les activitats objecte de subvenció, la quantitat a percebre es minorarà de forma proporcional a les despeses efectivament justificades, i caldrà aplicar la fórmula següent:  
  
  
  
  
  
  
On P és l'import total sol·licitat i J, l'import total justificat.  
  
El pagament de les subvencions es lliurarà una vegada realitzada i justificada l'activitat, d'acord amb la sol·licitud presentada, amb aquesta convocatòria i amb la resolució de concessió.  
Per a poder efectuar el pagament, els adjudicataris hauran de presentar, amb anterioritat al 15 de novembre de 2018, sense perjudici de l'ampliació que puga establir-se en la resolució de concessió de la subvenció, un compte justificatiu, segons model de l'annex II: Justificació de subvencions per a l'organització d'activitats i projectes culturals, en la qual han de figurar relacionades la totalitat de les despeses de l'activitat i que haurà d'anar acompanyada de les corresponents factures i acreditacions de pagament, tals com ara justificants de transferència, rebuts, etc.  
La presentació de la justificació, es realitzarà igualment en la seu electrònica de la Generalitat Valenciana, en l'adreça http://www.gva.es/es/inicio/procedimientos'id\_proc=191, en l'enllaç habilitat per a això.  
  
En tot cas, la justificació del pagament deurà efectuar-se mitjançant deute bancari, en el cas que iguale o supere la quantitat establida per a això per la Llei 7/2012, de 29 d'octubre, de modificació de la normativa tributària i pressupostària i d'adequació de la normativa financera per a la intensificació de les actuacions en la prevenció i lluita contra el frau, que aclareix que a l'efecte del càlcul de l'anterior quantia, se sumarà l'import de totes les operacions o pagaments en què s'hi haja pogut fraccionar el lliurament de béns o la prestació de serveis.  
  
En el cas que alguna de les factures incloses en la justificació, fora d'import superior a 15.000,00 - (IVA exclòs), l'adjudicatari haurà d'acreditar que, amb caràcter previ a la contracció del compromís per a la prestació del servei o subministrament, que ha sol·licitat com a mínim 3 ofertes de proveïdors, excepte que per les seues especials característiques, no hi haja en el mercat suficient nombre d'entitats que els realitzen, presten o subministren. Tot això, d'acord amb l'article 31.3 de la Llei general de subvencions.  
L'elecció entre les ofertes presentades, que hauran d'aportar-se en la justificació, es realitzarà conforme a criteris d'eficiència i economia, i haurà de justificar-se expressament en una memòria l'elecció quan no recaiga en la proposta econòmica més avantatjosa.  
Quan les activitats es realitzen amb posterioritat a l'adjudicació de les subvencions, els adjudicataris hauran de donar a conéixer de manera inequívoca, que es tracta d'una acció subvencionada per la Generalitat, a través de la conselleria competent en matèria de cultura. A aquest efecte, hauran d'incorporar en tot el material imprés, que es derive de les activitats subvencionades el logotip d'aquesta conselleria, que serà proporcionat per l'òrgan instructor d'aquesta convocatòria.  
  
Catorze. Pla de control  
El pla de control per a la comprovació material de l'efectiva realització de l'activitat, existència de la condició o compliment de la finalitat, consistirà en la realització de verificacions a posteriori i de qualitat, sobre un mínim del 10 % de l'import global de les subvencions de la línia, mitjançant la selecció d'una mostra, sobre la base de criteris de risc. Si es considera necessari, també es recorreria a verificacions sobre el terreny.  
Per a això, es tindran en compte factors com haver-se presentat o no a convocatòries d'anys anteriors, de les mateixes subvencions, l'experiència en la realització del tipus d'activitats objecte de subvenció, l'obtenció d'altres ingressos de difícil avaluació o justificació, l'import de l'ajuda concedida i la claredat en els conceptes que justifiquen la inclusió de l'activitat en la convocatòria.  
  
  
DISPOSICIÓ FINAL  
  
Aquesta resolució produirà efectes a partir de l'endemà de publicar-se en el Diari Oficial de la Generalitat Valenciana.  
  
De conformitat amb el que disposen els articles 123 i 124 de la Llei 39/2015, d'1 d'octubre, i els articles 10, 14, 46 de la Llei 29/1998, reguladora de la jurisdicció contenciosa administrativa, aquest acte que posa fi a la via administrativa podrà ser recorregut potestativament en reposició o bé caldrà plantejar directament recurs contenciós administratiu en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant el conseller d'Educació, Investigació, Cultura i Esport en el termini d'un mes, a comptar des de l'endemà de la seua publicació.  
b) El recurs contenciós administratiu haurà de presentar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.  
  
València, 25 d'abril de 2018. El conseller d'Educació, Investigació, Cultura i Esport.